Johan Martin Ferner

Johan Martin Ferner (født 22. juli 1927 i Oslo som Johan Martin Jacobsen, død 24. januar 2015Johan Martin Ferner er død samme sted) var en norsk forretningsmann. Han var mest kjent som prinsesse Astrids ektemann, men gjorde seg også bemerket som idrettsmann og vant sølvmedalje i seiling under Sommer-OL 1952.

 Liv og virke 
 Bakgrunn 
Johan Martin Ferner var sønn av skreddermester i Oslo Ferner Jacobsen (født 20. juni 1885, død 7. juli 1964) og Ragnhild Olsen (født 1889, død 23. desember 1966). De ble gift 14. august 1912. Han hadde en søster, Inger (født 13. mai 1913), som giftet seg med den britiske majoren Donald H. Robson. Broren, Finn Christian Ferner, giftet seg med amerikanerinnen Charlotte «Monk» Donald fra Boston og fikk fire barn med henne.

Etternavnet Ferner var opprinnelig farens fornavn, som Johan Martin og hans søsken tok i 1927.Jf. Justisdepartementets bevilling 21. november 1927, kunngjort i Norsk Kundgjørelsestidende 25. november 1927 nr. 295. Ferner Jacobsen var sønn av los Johan Martin Jacobsen (1850–1907) fra Tjøme, sønn av smed Jacob Andreas Knudsen (1819–1868).

 Ekteskap  
Johan Martin Ferner ble gift første gang 20. januar 1953, med billedkunstner Ingeborg «Bitte» Hesselberg-Meyer (9. juli 1931 – 22. juli 1997), og skilt i 1956. (Bitte ble senere gift med journalist Bernhard Rostad, sønn av bondelagslederen Arne Rostad. De fikk tre barn; blant dem filmregissør Arne B. Rostad.)

Johan Martin Ferner ble 12. januar 1961 gift i Asker kirke med prinsesse Astrid. Paret fikk fem barn sammen:

 Cathrine Ferner (født 22. juli 1962)
 Benedikte Ferner (født 27. september 1963)
 Alexander Ferner (født 15. mars 1965)
 Elisabeth Ferner (født 20. mars 1969)
 Carl-Christian Ferner (født 22. oktober 1972)

 Utdannelse og forretningsvirksomhet 
Ferner tok artium i 1947 og tok deretter videre handelsutdannelse i Norge og utlandet.Leif Husebye: «Dobbeltjubileum for Ferner», Aftenposten, 22. juli 1987, s. 14. Fra 1949 til 1950 studerte han ved London Polytechnic Institute, deretter 1950 til 1951 ved Bradford Technical College. Studiene ble deretter fortsatt i Frankrike, der Ferner fra 1951 til 1952 studerte ved Universitetet i Lyon. Han hadde også praksis ved londonfirmaet Harrods.

Fra 1964 ledet og utviklet Ferner, sammen med sin bror Finn Christian Ferner, familiefirmaet Ferner Jacobsen AS. Han var lenge disponent i dette firmaet, som driver i konfeksjonsbransjen.

 Seiling 
Ferner var med på den norske båten «Elisabeth X» som i sommer-OL i 1952 kom på andreplass i 6-metersklassen bak den amerikanske båten «Llanoria». Seilingene  ble avviklet i perioden 20. til 28. juli 1952. Mannskapet på «Elisabeth X» besto av Finn Ferner, Erik Heiberg, Tor Arneberg, Johan Martin Ferner og Carl Mortensen.

 OL-medaljer 
 1952  Helsingfors – 16px|Sølv Sølv i seiling, 6-metersklassen (Norge)

 Utmerkelser
Kongen utnevnte i 2011 Ferner til kommandør av St. Olavs Orden.«Tildeling av ordener og medaljer: Siste 100», kongehuset.no, besøkt 11. februar 2010.

 Referanser 

 Eksterne lenker 




  Ferner Jacobsen sin hjemmeside
  Ferner (fra Nøtterøy) (slekt) (Slektshistoriewiki)

Kategori:Norske seilere
Kategori:Olympiske sølvmedaljevinnere for Norge
Kategori:Medaljevinnere under Sommer-OL 1952
Kategori:Deltakere for Norge under Sommer-OL 1952
Kategori:Seilere under Sommer-OL 1952
Kategori:Kommandører av St. Olavs Orden
Kategori:Personer fra Oslo
Kategori:Olympiske medaljevinnere i seiling
Kategori:Artikler i sjøfart-prosjektet